**Anyanyelvi ismeretek II. Írásbeli kommunikáció KO 1002**

**Tantárgyi tematika és félévi követelményrendszer**

**Féléves tematika:**

1. hét: A tantárgy tematikájának, szakirodalmának és követelményeinek ismertetése.
2. hét: A szövegértési képességek fejlesztése különböző típusú (pl. tankönyvszövegek, tudományos, sajtónyelvi és szépirodalmi szövegek stb.) szövegekkel végzett gyakorlatokkal.
3. hét: Lényegkiemelés, a szöveg struktúrájának felismerése, a mondatok közötti logikai kapcsolatok megértése, a szövegek kontextusban való értelmezése, reflektálás az olvasottakra, értékelés.
4. hét: A szövegalkotáshoz szükséges képességek fejlesztése kreatív gyakorlatokkal.
5. hét: A téma és a relevanciák meghatározása, tématartás, a nézőpont kialakítása, a struktúra meghatározása, a szerkesztés arányossága, logikus sorrend, következetes gondolatvezetés.
6. hét: A megfelelő stílus és a szöveg koherenciáját biztosító pragmatikai, szemantikai és grammatikai szövegösszetartó elemek megfelelő alkalmazása.
7. hét: Zárthelyi dolgozat.
8. hét: Helyesírási ismeretek és gyakorlatok.
9. hét: A helyesírási alapelvek (kiejtés, szóelemzés, hagyomány, egyszerűsítés); a kis és nagy kezdőbetűk.
10. hét: A tulajdonnevek fajtái és azok helyesírása; az egybe- és a különírás esetei és okai.
11. hét: Az idegen közszavak helyesírása; az elválasztás; az írásjelek; a rövidítések és mozaikszók írása.
12. hét: Zárthelyi dolgozat.
13. hét: Prezentációkészítés.
14. hét: Beadandó feladatok értékelése.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy

**Az értékelés módja, ütemezése:**

* zárthelyi dolgozat, önálló kutatáson alapuló prezentáció bemutatása.

**A félévközi ellenőrzések követelményei:**

* A tantárgy jellege folyamatos gyakorlást feltételez, így a hallgatók minden konzultációra feladatot kapnak.

**Az érdemjegy kialakításának módja:**

Pl.: A félévi gyakorlati jegyet a konzultáción elvégzett feladatok, valamint a beadandó és zárthelyi dolgozat érdemjegyeinek számtani átlaga határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.